# KAUNO SAULĖS GIMNAZIJOS LABDAROS IR PARAMOS FONDO 2020 METŲ VEIKLOS ATASKAITA

Kauno „Saulės“ gimnazijos labdaros ir paramos fondas (toliau - Fondas) įregistruotas Juridinių asmenų registre 2019 m. balandžio 18 d. Fondo teisinė forma - labdaros ir paramos fondas. Fondas yra pelno nesiekiantis ribotos civilinės atsakomybės viešasis juridinis asmuo, įmonės kodas 305138887, atsiskaitomosios sąskaitos Nr.: LT444010051004877928, Luminor Bank AS, atstovaujamas Luminor Bank AS Lietuvos skyriaus, banko kodas 40100.

Fondo registracijos ir buveinės adresas: Savanoriųpr. 46, LT-44209 Kaunas, Lietuva. Padalinių ar filialų Fondas neturi.

# Veiklos tikslai, jų įgyvendinimas, veiklos planai

Pagrindiniai Fondo veiklos tikslai yra teikti Kauno „Saulės“ gimnazijai finansinę ir kitokią paramą mokslo renginiams organizuoti, mokinių užklasinei ir kitai veiklai remti, mokytojų profesiniam tobulinimui ir mokinių ugdymui plėtoti, administracinėms – ūkinėms funkcijoms vykdyti bei kitiems mokyklos mokinių ir mokytojų poreikiams tenkinti. Taip pat Fondo tikslai yra kaupti lėšas prioritetinėms gimnazijos veiklos kryptims realizuoti, teikti paramą organizuojant ugdymą kitose aplinkose, plėsti šviečiamąją bei prevencinę veiklą, įgyvendinant sveikatos ugdymo programas, gerinti gimnazistų ugdymo, higienos ir poilsio sąlygas, stiprinti gimnazijos materialinę-techninę bazę, remti gimnazijos bendruomenę vienijančių renginių organizavimą, remti gimnazijos interjero atnaujinimo, aplinkos tvarkymo programas, finansuoti gimnazijos atributikos kūrimą, gimnazijos laikraščio leidimą, finansuoti moksleivių atstovavimą olimpiadose, turnyruose, čempionatuose, varžybose, konkursuose, koncertuose ir kituose renginiuose.

***Įgyvendinant Fondo įstatuose patvirtintus veiklos tikslus, 2020 m. Kauno „Saulės“ gimnazijai finansuotas dalinis gamtos mokslų laboratorijos įrengimas, nupirktos gamtos mokslų (chemijos, fizikos, biologijos) mokymo priemonės. Nupirkta panoraminė traukos spinta. Įrengtos mokinių poilsio erdvės – nupirkti minkštasuoliai ir staliukai, sukurtos poilsio zonos. Finansuota šviečiamoji bei prevencinė veikla – teikta parama gimnazijai, apmokant lektorių paslaugas, kai sprendžiami svarbūs emocinės sveikatos, saugaus interneto, sveikos gyvensenos ir mitybos bei kiti klausimai. Gimnazijos muziejui pagamintos ir įteiktos atminimo knygos iš gimnazijos gyvenimo. Gimnazijai suteikta parama muzikos instrumentais.***

***2021 metais planuojama finansuoti paskaitas mokiniams ir tėvams, kai aptariami svarbūs emocinės sveikatos, saugaus interneto, sveikos gyvensenos ir mitybos klausimai, kurios neįvyko dėl Covid – 19 pandemijos. Sumokėti komandų dalyvio mokesčius, kai vaikai dalyvauja varžybose, olimpiadose, debatuose ar kituose konkursuose, renginiuose. Taip pat - nupirkti valgykloje naujas kėdes, gamtos mokslų laboratorijai nupirkti stalą mokiniams, rinkinius fizikos eksperimentams, mikroskopus, cheminius reagentus ir kitas, esant poreikiui, reikalingas priemones. Suteikti paramą gimnazijos krepšinio ir futbolo komandoms, nuperkant komandų aprangas. Taip pat numatyti yra svarbūs darbai, užtikrinant švarias ir saugias gimnazijos aplinkas - pagerinti gimnazijoje higienos sąlygas, siekiant išvengti viruso plitimo grėsmės, padėti gimnazijai įsigyti oro dezinfekcines lempas ar kitas priemones. Taip pat, esant galimybei, finansuoti gimnazijos 3 aukšto koridoriaus grindų dangos keitimą ir, pagal galimybes, atlikti kosmetinį remontą sporto salėje.***

Kauno “Saulės” gimnazijos labdaros ir paramos fondo organai yra visuotinis dalininkų susirinkimas, kolegialus valdymo organas - Valdyba ir vienasmenis valdymo organas - direktorius.

2020m. gruodžio 31 d. Fondo vienintelė dalininkė ir direktorė yra Brigita Balčiuvienė. Dalininkės įnašas 2020 m. gruodžio 31 d. sudarė 30 Eur. Fonde neliečiamojo kapitalo nėra.

Fondo Valdybą 2020 m. gruodžio 31 d. sudarė 4 nariai.

2020 metais Fonde darbuotojų, dirbančių pagal darbo sutartis nebuvo.

Fondo finansiniai metai yra kalendoriniai metai: finansinių metų pradžia yra sausio1 d., pabaiga- gruodžio 31d.

Fondas ilgalaikio materialaus ir nematerialaus turto neturi.

# Fondo 2020 m. gautos lėšos ir jų šaltiniai:

Anonimiškai ir iš fizinių asmenų gauta parama 18192 Eur.

Iš Valstybinės mokesčių inspekcijos prie LR finansų ministerijos pagal LR labdaros ir paramos įst. galintiems gauti paramą gavėjams gauta 38 Eur.

Fondas komercinės - ūkinės veiklos nevykdo.

# Gauto finansavimo panaudojimas per 2020 m.:

Paramos likutis metų pradžioje 7283 Eur.

Iš viso gautas finansavimas per 2020 m.: 18230 Eur.

Panaudotas finansavimas per 2020 m.: 12838 Eur.

Nepanaudotas gauto finansavimo likutis 2020 m. gruodžio 31d. yra 12675 Eur.

Įgyvendinant Fondo įstatuose numatytus veiklos tikslus, 2020 metais Kauno “Saulės” gimnazijai suteikta parama:

Debatų dalyvių mokesčiai debatų čempionate ir kelionės išklaidų kompensavimas 71 Eur

Paskaitos „ Sveikos gyvensenos ugdymas padedantis išvengti valgymo sutrikimų ir priklausomybių 250 Eur

Minkštasuoliai 6035 Eur

Staliukai 237 Eur

Panoraminė traukos spinta 5389 Eur

Spaudos darbai su maketavimu 424 Eur

Pianino transportavimo ir krovos darbai 291 Eur

Iš viso: 12697 Eur

Fondo 2020 metų veiklos sąnaudų, panaudotų saviems tikslams, sumos iš gauto finansavimo:

|  |  |  |
| --- | --- | --- |
| Vizitinių kortelių gamyba |  | 19 Eur |
| Firminių blankų gamyba |  | 45 Eur |
| VĮ “Registrų centro” paslaugos |  | 38 Eur |
| Kitos veiklos sąnaudos |  | 39 Eur |

Iš viso: 141 Eur

Direktorė Brigita Balčiuvienė